Diari Oficial de la Generalitat Valenciana


Sumari del DOGV 5126, del 02-11-2005 (2005/12519)

DECRET 160/2005, de 28 d'octubre, del Consell de la Generalitat, pel qual s'exclou del Catàleg de Forests d'Utilitat Pública de la Província d'Alacant una superfície de 32,0085 ha de la forest denominada Conjunt de Forests de Biar situada al terme municipal de Biar i pertanyent a la Generalitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5126

Data del DOGV
:   02-11-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/12755


Data del document
:   28-10-2005

Organisme emissor
:   Conselleria de Territori i Habitatge

Tipus de document
:   Decret

Descriptors 

:   * Biar
    * muntanya de l'estat

DECRET 160/2005, de 28 d'octubre, del Consell de la Generalitat, pel qual s'exclou del Catàleg de Forests d'Utilitat Pública de la Província d'Alacant una superfície de 32,0085 ha de la forest denominada Conjunt de Forests de Biar situada al terme municipal de Biar i pertanyent a la Generalitat. [2005/12382]
  
De conformitat amb el que disposen l'article 16 de la Llei 43/2003, de 21 de novembre, de Forests, en els articles 14 i 31 del Reglament de la Llei Forestal de la Comunitat Valenciana, aprovat pel Decret 98/1995, de 16 de maig, del Consell de la Generalitat i en l'article 38 de la Llei 3/1986, de 24 d'octubre, de Patrimoni de la Generalitat, segons el que disposa la disposició transitòria primera de la Llei 14/2003, de 10 d'abril, de Patrimoni de la Generalitat, s'ha instruït expedient de permuta a sol·licitud de Cerámicas Conca, SL., i expedient de desafectació d'utilitat pública i exclusió del Catàleg de Forests d'Utilitat Pública de la Província d'Alacant d'una superfície de 32,0085 ha del forest denominat Conjunt de Forests de Biar, i s'han justificat plenament les circumstàncies que el motiven, per la qual cosa escau dictar el decret corresponent.
  
Per esta raó, a proposta del conseller de Territori i Habitatge, i amb la deliberació prèvia del Consell de la Generalitat, en la reunió del dia 28 d'octubre de 2005
  
DECRETE
  
Article 1
  
S'exclou del Catàleg de Forests d'Utilitat Pública de la Província d'Alacant una superfície de 32,0085 ha, que està dividida en dues parcel·les pròximes entre elles de 21,6415 ha i 10,3670 ha, la referència cadastral de la qual és parcel·la propietat de la Generalitat del polígon 5 del terme municipal de Biar, que forma part del forest Conjunt de Forests de Biar, número 8 del Catàleg de Forests d'Utilitat Pública de la Província d'Alacant, situada al terme municipal de Biar i pertanyent a la Generalitat:
  
- Parcel·la 1: queda definida pels piquets que van des del 197 fins al 239 de delimitació del forest a la parcel·la denominada Cantal de Arnau, la Alqueña, Reconco i Fontalbres:
  
Paratge: casa Charres.
  
Superfície: 21,6415 ha.
  
Límits: nord, forest UP-8 i Cerámica Conca; est, Cerámica Conca; sud, Cerámica Conca i carretera Sax-Castalla; i oest, Carretera Sax-Castalla.
  
- Parcel·la 2: Queda definida pels piquets que van des del 260 fins al 268 de la delimitació del forest en la parcel·la denominada Cantal d'Arnau, la Alqueña, Reconco i Fontalbres:
  
Paratge: casa Charres.
  
Superfície: 10,3670 ha.
  
Límits: nord, Cerámica Conca; est, Cerámica Conca; sud, carretera Sax-Castalla; i oest, forest UP-8.
  
Article 2
  
Es modifica la inscripció del forest Conjunt de Forests de Biar, número 8 del Catàleg de Forests d'Utilitat Pública de la Província d'Alacant, que quedarà de la forma següent:
  
Província: Alacant.
  
Partit judicial: Villena.
  
Terme municipal: Biar.
  
Nom: Conjunt de Forests de Biar.
  
Número: 8.
  
Pertinença: Generalitat.
  
Límits:
  
Parcel·la I
  
Nord: propietats particulars.
  
Est: terme municipal de Banyeres de Mariola, propietats particulars i terme municipal d'Onil.
  
Sud: terme municipal de Sax i propietats particulars.
  
Oest: terme municipal de Sax, propietats particulars i terme municipal de Villena.
  
Parcel·la II
  
Nord: propietats particulars.
  
Est: propietats particulars.
  
Sud: propietats particulars.
  
Oest: propietats particulars.
  
Parcel·la III
  
Nord: propietats particulars.
  
Est: propietats particulars.
  
Sud: propietats particulars.
  
Oest: propietats particulars.
  
Parcel·la IV
  
Nord: propietats particulars.
  
Est: propietats particulars.
  
Sud: propietats particulars.
  
Oest: propietats particulars.
  
Abans de la descatalogació:
  
Cabuda pública: 3.262,1600 ha.
  
Cabuda total: 3.392,0200 ha.
  
Després de la descatalogació:
  
A descatalogar: 32,0085 ha.
  
Cabuda pública: 3.230,1515 ha.
  
Cabuda total: 3.392,0200 ha.
  
DISPOSICIÓ FINAL
  
Este decret vigirà des de l'endemà de la publicació en el Diari Oficial de la Generalitat Valenciana.
  
Contra este decret, les persones interessades podran interposar recurs contenciós administratiu en el termini de dos mesos comptadors a partir de l'endemà de la publicació d'este decret en el Diari Oficial de la Generalitat Valenciana, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposa l'article 10 i concordants de la Llei Reguladora de la Jurisdicció Contenciosa Administrativa.
  
Tot això, sense perjudici de la interposició del recurs potestatiu de reposició davant del Consell de la Generalitat, en el termini d'un mes des de l'endemà de la publicació en el Diari Oficial de la Generalitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
València, 28 d'octubre de 2005
  
El president de la Generalitat,
  
FRANCISCO CAMPS ORTIZ
  
El conseller de Territori i Habitatge,